## Uredba o Uredu za ravnopravnost spolova

### NN 18/2004 (11.2.2004.), Uredba o Uredu za ravnopravnost spolova

# VLADA REPUBLIKE HRVATSKE

492

Na teme­lju članka 18. stavka 1.
Zakona o ravnopravnosti spo­lova (»Narodne novine«, broj 116/2003), članka 26.
stavka 1. Zakona o Vladi Republike Hrvatske (»Narodne novine«, br. 101/98,
15/2000, 117/2001 i 199/2003) i članka 60. stavaka 1. i 2. Zakona o sustavu
državne uprave (»Narodne novine«, br. 75/93, 92/96, 48/99, 15/2000, 127/2000,
59/2001 i 199/2003), Vlada Re­pub­like Hrvatske je na sjednici održanoj 3.
veljače 2004. godine donijela

## UREDBU

### o Uredu za ravnopravnost spolova

Članak 1.

Ovom Uredbom osniva se Ured za
ravnopravnost spolova (u da­lj­njem tekstu: Ured), kao stručna služba Vlade
Republike Hrvat­ske za obav­lja­nje stručnih i administrativnih poslova u vezi
s ostvarivanjem ravnopravnosti spolova u Republici Hrvatskoj.

Članak 2.

Ured
izrađuje cjeloviti sustav zaštite i promica­nja ravnoprav­nosti spolova u
Republici Hrvatskoj i prati ­nje­govu učinkovitost; izrađuje nacionalnu
politiku za promicanje ravnopravnosti spolova i nadzire njezinu provedbu;
razmatra sta­nje pojedinih aspekata ravnopravnosti spolova u Republici
Hrvatskoj i sukladnost doma­će­g zakonodavstva prema odredbama Ustava Republike
Hrvat­ske, Zakona o ravnopravnosti spolova i međunarodnih instrumenata iz
područja ­ravnopravnosti spolova.

Ured
koordinira sve aktivnosti kojima je cilj uspostavljanje ravnopravnosti spolova;
predlaže Vladi Republike Hrvatske i državnim tijelima donošenje ili izmjene
zakona i drugih propisa kao i usvajanje drugih mjera; provodi istraživanja i
izrađuje analize; surađuje s nevladinim udrugama koje su aktivne u području
ravnopravnosti spolova; promiče znanje i svijest o ravnopravnosti spolova; te
obavlja druge poslove sukladno Zakonu o ravnopravnosti spolova.

U
ci­lju pobo­ljša­nja nacionalnih standarda zaštite i promica­nja ­ravnopravnosti
spolova, Ured surađuje s međunarodnom za­jed­nicom i me­đu­narodnim re­gionalnim
organizacijama; vodi evidenciju o međunarodnim instrumentima i pokreće
inicijativu za rati­fi­cira­nje određenih instrumenata; prati provedbu
međunarod­nih obveza Republike Hrvatske u području ravnopravnosti spolova;
prati izvješća međunarodnih organizacija o sta­nju ravnopravnosti spolova u
Republici Hrvatskoj.

Ured
obav­lja i druge poslove iz područja ­ravnopravnosti spolova koje mu povjeri
Vlada Republike Hrvatske.

Članak 3.

Radom
Ureda uprav­lja predstojnik/ca Ureda, koje­ga imenuje i razrješuje Vlada
Republike Hrvatske na prijedlog predsjednika/ce Vlade.

Predstojnik/ca
Ureda je za svoj rad i rad Ureda odgovoran/na Vladi Republike Hrvatske.

Predstojnik/ca
Ureda ima zamjenika/cu koje­ga imenuje i raz­rješuje Vlada Republike Hrvatske
na prijedlog predstojnika/ce Ure­da. Za­mje­nik/ca predstojnika je za svoj rad
odgovoran/na pred­­stojniku/ci i Vladi Republike Hrvatske.

Članak 4.

Predstojnik/ca
Ureda, u odnosu na državne službenike/ce i namješ­tenike/ce, ima prava i
ovlasti čelnika/ce tijela državne uprave.

Članak 5.

Okvirni
broj državnih službenika/ca i namještenika/ca utvr­đuje se u tabeli koja se
daje u prilogu i čini sastavni dio ove Uredbe, a koja se ne objav­ljuje u
Narodnim novinama.

Članak
6.

Ured djeluje jedinstveno i u sastavu nema unutarnjih
ustrojstvenih jedinica.

Članak 7.

Način rada Ureda, broj potrebnih
državnih službenika i namještenika s naznakom njihovih osnovnih poslova i
zadaća i stručnih uvjeta potrebnih za njihovo obavljanje, njihove ovlasti i
odgovornosti, kao i druga pitanja od značaja za rad Ureda uredit će se
pravilnikom o unutar­njem redu Ureda.

Pravilnik
o unutar­njem redu Ureda donosi predstojnik/ca Ureda uz prethodno pribav­ljenu
suglasnost Središnjeg državnog ureda za upravu.

Pravilnik
iz stavka 1. ovog članka predstojnik/ca Ureda du­žan je donijeti u roku od 30
dana od dana stupanja na snagu ove Uredbe.

Članak
8.

Ova
Uredba stupa na snagu danom objave u »Narodnim novinama«.

Klasa:
022-03/04-01/10
Urbroj: 5030108-04-1
Zagreb, 3. veljače 2004.

Predsjednik
**dr. sc.** **Ivo Sanader**, v. r.

Uredba, NN 18/2004-492